EkBass/fiwiki-20250220-pages-articles huggingface dataset:
18 Months

18 Months on skotlantilaisen DJ/tuottaja Calvin Harrisin kolmas studioalbumi, joka julkaistiin 26. lokakuuta 2012 Columbia Records levymerkillä. Albumilta julkaistiin sinlget "Bounce", "Feel So Close", "Let’s Go", "We’ll Be Coming Back", "Sweet Nothing", "Drinking from the Bottle", "I Need Your Love" ja "Thinking About You". Kaikki singlet, mukaan lukien "We Found Love" (feat. Rihanna), pääsivät UK Singles Chartin Top 10:een, tehden 18 Months -albumista ensimmäisen, jossa on yhdeksän kymmenen parhaan joukkoon lukeutuvaa singleä.http://www.officialcharts.com/chart-news/is-calvin-harris-the-new- king-of-pop-2176/ == Kappaleet == == Kokoonpano == *Calvin Harris – tuottaja (kaikki kappaleet); sovitus (kappaleet 1–3, 5–7, 10, 11, 13, 14); instrumentit (kappaleet 1–6, 8–15); laulu (kappaleet 3,7); miksaus (kappale 4) *Simon Davey – masterointi (kappaleet 1, 5–7, 10–12, 14) *Dizzee Rascal – räppäys (kappale 12) *Example – laulu (kappale 5) *Dillon Francis – instrumentit, tuotanto (kappale 12) *Ellie Goulding – laulu (kappale 8) *Kelis – laulu (kappale 2) *Mark Knight – instrumentit, tuotanto (kappale 9) *Ayah Marar – laulu (kappale 15) *Mike Marsh – masterointi (kappaleet 2, 3, 5, 7, 13) *Scott McCormick – tekniikka (kappale 5) *Ne-Yo – laulu (kappaleet 13) *James F. Reynolds – instrumenit, tuotanto (kappale 9) *Rihanna – laulu (kappaleet 4) *Nicky Romero – sovitus, instrumentit, tuotanto (kappale 7) *Phil Tan – mixaus (kappale 4) *Tinie Tempah - räppäys (kappale 9) *Karen Thompson – masterointi (kappale 8) *Florence Welch – laulu (kappale 10) == Arvostelut == * Metacritic: 57/100Metacritic: 18 Months by Calvin Harris * Allmusic: Allmusic review * The Guardian: The Guardian: Calvin Harris: 18 Months – review * Billboard: Billboard: Calvin Harris, ’18 Months’: Track-By- Track Review == Lähteet == Luokka:Vuoden 2012 albumit Luokka:Calvin Harrisin albumit
Li Zicheng

Li Zicheng (; n. 1605 Mizhi, Shaanxi – 1645 Hurbei) oli taitava kiinalainen kapinajohtaja, joka syrjäytti vuonna 1644 Ming-dynastian viimeisen keisarin Chongzhenin.Li Zicheng Encyclopædia Britannica Online Academic Edition. Viitattu 15.3.2014. Li oli alun perin paikallinen kyläpäällikkö, joka ryhtyi kapinalliseksi Pohjois-Kiinaa koetelleen vuoden 1630 nälänhädän jälkeen. Hän loi kapinapesäkkeen pohjoiseen Shaanxin maakuntaan ja onnistui vähitellen lisäämään kannatustaan sekä laajentamaan vaikutusvaltaansa. Hän oli taitava sotilaallisena johtajana ja käytti itsestään nimitystä Chuang Wang, ’iskevä kuningas’. Vuodesta 1639 alkaen hän sai tuekseen useita oppineita, joiden neuvosta hän kielsi sotajoukoiltaan ryöstelyn ja ryhtyi sen sijaan jakamaan takavarikoitua ruokaa ja maata köyhille. Tämä lisäsi hänen suosiotaan ja hänen sankarillisista teoistaan alettiin kertoa tarinoita, jotka levisivät ympäri maan. Li perusti hallitsemalleen alueelle oman hallinnon ja alkoi muun muassa lyöttää omaa rahaa. Vuonna 1644 hän lopulta julistautui itse keisariksi, ilmoitti perustaneensa Shun-dynastian ja marssi Pekingiin. Hän sai pääkaupungin haltuunsa helposti, sillä keisari Chongzhen joutui omien kenraaliensa pettämäksi. Keisarille uskollinen kenraali Wu Sangui onnistui kuitenkin saamaan Kiinan koillisrajalla eläneet mantšut puolelleen ja voitti Lin joukot Shanhaiguanin taistelussa, jonka jälkeen mantšut valtasivat Pekingin. Li pakeni eteläiseen Hubein maakuntaan, jossa hän kuoli mahdollisesti paikallisten asukkaiden surmaamana. Hänen kuolemastaan on tosin muitakin versioita. ==Lähteet== Luokka:Kapinajohtajat Luokka:Kiinalaiset sotilaat Luokka:1600-vuosikymmenellä syntyneet Luokka:Vuonna 1645 kuolleet
Marjatta Meritähti

Eeva Marjatta Meritähti (s. 1943) on suomalainen säveltäjä, kapellimestari ja musiikkipedagogi, joka on erikoistunut lastenmusiikkiin. == Ura == Meritähti aloitti pianonsoiton kuusivuotiaana isän kotiin hankkimalla pianolla ja soittotunneilla Viipurin musiikkiopistossa Lahdessa.Merja Salonen: Marjatta "Ihahaa" Meritähti - lastenkulttuurin puolestapuurtaja , Elvis ry 02/2001. Viitattu 15.3.2014. Hän opiskeli Sibelius-Akatemiassa vuodesta 1962 alkaen, aluksi solistisella osastolla mutta vaihtoi käsikramppiongelmien vuoksi koulumusiikkiosastolle. Meritähti valmistui musiikinopettajaksi 1970 ja jatkoi kapellimestariopintoja Jorma Panulan luokalla vuoteen 1972 saakka. Säveltäjänä Meritähti sanoo olevansa itseoppinut. Meritähden laajin sävellystyö on Helsingin kaupunginorkesterin tilaama ”orkesteriopassinfonia” Ihmeellinen maalari, joka on sävelletty Ellen Niitin runosadun pohjalta. Se ensiesitettiin vuonna 1984 ja myös levytettiin Okko Kamun johdolla. 1970-luvulla syntyivät levytykset Kissa Kehrääväinen sekä Pikku-Marjan eläinlauluja (1980) Laura Latvalan vuonna 1947 julkaiseman runoteoksen Pikku-Marjan eläinkirja pohjalta. Lapsikuoro Karviaisten esittämänä levyltä kestosuosikiksi on noussut laulu ”Ihahaa”.Profiilit: Marjatta Meritähti, Klassinen.fi. Viitattu 15.3.2014. Yleisradion kevyen musiikin toimikunta valitsi Pikku Marjan eläinlauluja -albumin vuoden levyksi 1980. Meritähti perusti Pessi-lapsikuoron vuonna 1992 Vantaalle ja johti sitä 18 vuotta kevääseen 2010 asti.Pessi-kuoron historiaa, Vantaan kaupunki. Viitattu 15.3.2014. Musiikkipedagogina Marjatta Meritähti vieroksuu nykyajan kilpailukulttuuria. Niinpä hänen johtamiinsa lapsikuoroihin ei ole pääsykokeita vaan mukaan voi tulla kuka haluaa. Meritähti esiintyy Paatti-nimisen kokoonpanonsa kanssa. Sen kokoonpano laajenee tarpeen mukaan ja vakiojäseniin kuului myös Kosti Kotiranta. Vuonna 1998 Meritähti ohjasi Loviisan teatteriin lastennäytelmän Amelei, majava ja höperö kuningas. Hän on tehnyt pitkään yhteistyötä kirjailija Jukka Itkosen kanssa. Sen tuloksena ovat syntyneet Helsingin kulttuuripääkaupunkivuoden tilausteos Kauas on lyhyt matka (2000), laulukirja Maakäki ja Pingviini sekä laulusarja Lohi ui ohi (2002). Meritähti on säveltänyt lauluja myös aikuisille muun muassa Arvo Turtiaisen, Elmer Diktoniuksen ja Katri Valan runoihin. == Palkintoja ja tunnustuksia == Marjatta Meritähti sai lastenkulttuurin valtionpalkinnon vuonna 2003. Vuonna 1978 hänelle myönnettiin Rauhanpuolustajien tunnustuspalkinto ja vuonna 1983 Vuoden Kiila -palkinto. Hänelle myönnettiin valtion ylimääräinen taiteilijaeläke vuonna 2007. ==Lähteet== ==Aiheesta muualla== *Marjatta Meritähti Fono.fi -äänitetietokannassa * Luokka:Suomalaiset musiikkipedagogit Luokka:Suomalaiset säveltäjät Luokka:Suomalaiset kapellimestarit Luokka:Vuonna 1943 syntyneet Luokka:Elävät henkilöt
Sapsojärvet

Sapsojärvet ovat keskikokoinen järvi Oulujoen päävesistössä. Se sijaitsee Kainuun maakunnassa, Sotkamon keskustan etelä- ja länsipuolella. Se koostuu kahdesta järvestä: Iso Sapsojärvi ja Pieni Sapsojärvi. Niiden välissä on Kumpusalmi. Sotkamon Jymyn kotikenttä Hiukan pesäpallostadion on Ison Sapsojärven rannan tuntumassaStadion; Vuokatin Veto . == Säännöstely == Järven vedenpinnan korkeus on 137,9 metriä mpy. Järven vedenpinta on samalla korkeudella kaikilla Sotkamonjärvillä, joita ovat myös Nuasjärvi, Sapsojärvet, Kiantajärvi, Pirttijärvi-Kaitainjärvi ja Iso-Kiimanen. Niitä voi siten pitää Sotkamonjärvien eri järvialtaina. Tilanne johtuu kuitenkin Kajaaninjoessa olevasta Koivukosken voimalaitoksesta, jonka patoaltaaseen edellä luetellut järvet kuuluvat. Sotkamonjärviä on säännöstelty siten, että Sapsojärvien vedenpinnan korkeudeksi on määrätty raja-arvot 136,20 metriä ja 138,70 metriä mpy. == Lähteet == Luokka:Kajaanin järvet Luokka:Sotkamon järvet Luokka:Nuasjärven–Kiimasjärven alue
Ann-Elise Hannikainen

Ann-Elise Hannikainen (14. tammikuuta 1946 Hanko – 19. marraskuuta 2012 Helsinki) oli suomalainen säveltäjä ja pianisti. Hannikainen syntyi diplomaattiperheeseen Heikki ja Marianne Hannikaisen tyttäreksi. Hän opiskeli pianonsoittoa Tapani Valstan johdolla Sibelius-Akatemiassa 1967–1972 ja säveltämistä Manuel de Fallan oppilaan Ernesto Halffterin johdolla Madridissa 1972 alkaen.Dees, Pamela Youngdahl: A Guide to Piano Music by Women Composers: Women born after 1900. 2004. Halffter ja Hannikainen elivät yhdessä Espanjassa Halffterin kuolemaan vuonna 1989 asti. Tämän jälkeen Hannikainen muutti takaisin Suomeen. Viimeiset vuotensa hän vietti vanhainkodissa Helsingin Pitäjänmäessä. Hannikaisen Espanjan-debyytissä vuonna 1973 Valencian kaupunginorkesteri esitti orkesteriteoksen Anerfálicas, joka on saanut vaikutteita perulaisesta kansanmusiikista; Hannikainen oli asunut Perussa nelisen vuotta 1960-luvun puolivälissä. Vuonna 1976 kantaesitettiin Helsingin juhlaviikoilla hänen pianokonserttonsa, joka oli sävelletty Manuel de Fallan satavuotisjuhlan kunniaksi. Vuonna 2015 Metropolia-Ammattikorkeakoulussa kantaesitettiin hänen elämästään kertova ooppera Säveltäjä Ann-Elise Hannikainen, jonka on säveltänyt Markus Virtanen. __NOTOC__ ==Teoksia== *Theme and four variations (1966) pianolle *Tema con XI Variazioni (1968) pianolle *Anerfálicas (1973) orkesterille *Pensamientos 1974 (1974) pianolle *Toccata- Fantasia (1975) pianolle *Pianokonsertto (1976) *Cosmos (1977) orkesterille *Cháchara (1980) huilulle ja pianolle *Sekstetto (1981) pianolle ja puhallinkvintetille *Solemne (1982) pianolle *Duo (1984/85) viululle ja pianolle *Zafra (1986) viululle ja pianolle *Hannikaisten laulu (1995) lauluäänelle ja pianolle ==Lähteet== ==Kirjallisuutta== * * ==Aiheesta muualla== * Luokka:Suomalaiset taidemusiikin säveltäjät Luokka:Vuonna 1946 syntyneet Luokka:Vuonna 2012 kuolleet
Abu Dhabin Grand Prix 2014

Abu Dhabin Grand Prix 2014 oli Formula 1 -kauden 2014 yhdeksästoista ja samalla kauden 2014 viimeinen osakilpailu. Kilpailu ajettiin 23. marraskuuta Yas Marinan moottoriradalla, Abu Dhabissa. ==Tulokset== Sija Numero Kuljettaja Talli Kierrokset Aika/keskeytys Lähtöruutu Pisteet 1 44 Lewis Hamilton Mercedes 55 1:39.02,619 2 50 2 19 Felipe Massa Williams-Mercedes 55 +2,576 4 36 3 77 Valtteri Bottas Williams-Mercedes 55 +28,880 3 30 4 3 Daniel Ricciardo Red Bull-Renault 55 +37,237 Varikko 24 5 22 Jenson Button McLaren-Mercedes 55 +1.00,334 6 20 6 27 Nico Hülkenberg Force India-Mercedes 55 +1.02,148 12 16 7 11 Sergio Pérez Force India-Mercedes 55 +1.11,060 11 12 8 1 Sebastian Vettel Red Bull-Renault 55 +1.12,045 Varikko 8 9 14 Fernando Alonso Ferrari 55 +1.25,813 8 4 10 7 Kimi Räikkönen Ferrari 55 +1.27,820 7 2 11 20 Kevin Magnussen McLaren-Mercedes 55 +1.30,376 9 12 25 Jean-Éric Vergne Toro Rosso- Renault 55 +1.31,947 10 13 8 Romain Grosjean Lotus-Renault 54 +1 Kierros 18 14 6 Nico Rosberg Mercedes 54 +1 Kierros 1 15 21 Esteban Gutiérrez Sauber-Ferrari 54 +1 Kierros 14 16 99 Adrian Sutil Sauber-Ferrari 54 +1 Kierros 13 17 46 Will Stevens Caterham-Renault 54 +1 Kierros 17 Kesk. 10 Kamui Kobayashi Caterham- Renault 42 Tärinä 16 Kesk. 13 Pastor Maldonado Lotus-Renault 26 Moottori 15 Kesk. 26 Daniil Kvjat Toro Rosso-Renault 14 Vetoakseli 5 ==Muuta== * Muista osakilpailuista poiketen Abu Dhabin GP:ssä jaettiin tuplapisteet. Sääntö sai kuitenkin niin paljon kritiikkiä, että siitä luovuttiin seuraavalla kaudella. * Lewis Hamiltonin uran toinen maailmanmestaruus. * Will Stevensin ensimmäinen Grand Prix. * Caterham-talli palasi mukaan kauden päätöskilpailuun ollen kaksi edellistä kilpailua sivussa talousvaikeuksien takia. Kilpailu jäi Caterham- tallin viimeiseksi. * Adrian Sutilin uran viimeinen kilpailu. * Kamui Kobayashin uran viimeinen kilpailu. * Jean-Éric Vergnen uran viimeinen kilpailu. * Sebastian Vettelin viimeinen kilpailu Red Bullilla. * Fernando Alonson viimeinen kilpailu Ferrarilla. * Esteban Gutiérrezin viimeinen kilpailu Sauberilla. * Ensimmäistä kertaa sitten Monacon GP:n 2005 molemmat Williamsit olivat palkintopallilla. ==Lähteet== * http://www.formula1.com/races/in_detail/abu_dhabi_932/circuit_diagram.html * http://www.mtv.fi/sport/f1/gp.shtml/abudhabi/ Luokka:Abu Dhabin Grand Prix Luokka:Osakilpailut Formula 1 -kaudella 2014
Anneli Arho

Marjo Anneli Arho (s. 12. huhtikuuta 1951 Helsinki) on suomalainen musiikkipedagogi ja säveltäjä. Anneli Arho opiskeli Sibelius-Akatemiassa musiikin teoriaa sekä sävellystä Jukka Tiensuun johdolla. Hän jatkoi opintojaan Freiburgissa Klaus Huberin ja Brian Ferneyhoughn johdolla.Sade, Julie Ann: The Norton/Grove dictionary of women composers. 1994. ja suoritti musiikin tohtorin tutkinnon. Hän opettaa Sibelius-Akatemiassa. Arhon puoliso on säveltäjä Jukka Tiensuu. ==Teoksia== *Minos (1978) cembalolle, omistettu Jukka Tiensuulle *Once upon a time (1980), puupuhallinkvintetto *Aikaika (1987) kolmelle sellolle *Answer mezzo-sopraanolle, käyrätorvelle ja jousikvartetille (1978) *Par comparaison kolmelle sellolle (1981) *Les temps emboites kolmelle sellolle (1987) *Atmosphere (1997) *In sordina (2006) ==Lähteet== Luokka:Suomalaiset taidemusiikin säveltäjät Luokka:Suomalaiset musiikkipedagogit Luokka:Vuonna 1951 syntyneet Luokka:Elävät henkilöt
Joaquín Larrivey

Joaquín Oscar Larrivey (s. 20. elokuuta 1984 Gualeguay, Argentiina) on argentiinalainen jalkapalloilija. Hän on pelipaikaltaan hyökkääjä. Larrivey siirtyi kesällä 2013 espanjalaisseura Rayo Vallecanoon meksikolaisesta Atlantesta. Hän teki kaudella 2013–2014 pelaamassaan 35 ottelussa 12 maalia. 16\. kesäkuuta 2014 Larrivey siirtyi ilmaisella siirrolla galicialaisseura Celta Vigoon. Hän teki seuran kanssa vuoteen 2017 ulottuvan sopimuksen.Larrivey refuerza la delantera del Celta Marca. Viitattu 29.6.2014. == Lähteet == == Aiheesta muualla == * Joaquín Larriveyn esittely ja tilastot Transfermarkt-sivustolla Luokka:Argentiinalaiset jalkapalloilijat Luokka:Vuonna 1984 syntyneet Luokka:Elävät henkilöt
Did It Again

"Did It Again" on australialaislaulaja Kylie Minoguen single. Se julkaistiin Impossible Princess -albumin toisena singlenä 24. marraskuuta 1997. Nimikappaleen ovat kirjoittaneet Kylie Minogue, Steve Anderson ja Dave Seaman. == Kappalelista == ;CD-single 1 # # # # Some Kind of Bliss (Musiikkivideo) ;CD-single 2 # # # ;Brittiläinen promo 12" -single # # == Esitykset konserteissa == * Intimate and Live Tour * On a Night Like This Tour == Listasijoitukset == Lista (1997) Korkein sijoitus Australia (ARIA Charts) 15 Britannia (UK Singles Chart) 14 == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen kappaleet Luokka:Vuoden 1997 kappaleet
Neverland (minisarja)

Neverland on yhdysvaltalainen minisarja, jonka ensiesitys oli Syfyn kanavalla joulukuussa 2011. Sarjassa seurataan kuinka nuoresta Peteristä kasvoi Peter Pan. Elokuvan päähahmot ovat Peter ja Jimmy Hook. ==Juoni== Eräänä päivänä varaslauma saa haltuunsa taianomaisen aarteen, joka siirtää heidät toiseen maailmaan, Neverlandiin. Valkoisten viidakoiden ja ikuisten seikkailujen maassa kukaan ei lisäksi koskaan vanhene - eikä pojilta puutu niin uusia ystäviä kuin vihollisia. ==Rooleissa== * Anna Friel - Bonny * Bob Hoskins - Smee * Keira Knightley - Helinä * Rhys Ifans - Jimmy Hook ==Lähteet== Luokka:Minisarjat Luokka:Yhdysvaltalaiset televisiosarjat
Yoel (jalkapalloilija)

Yoel Rodríguez Oterino eli Yoel (s. 28. elokuuta 1988 Vigo, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Eibaria. == Seurajoukkueura == Yoel on kotikaupunkinsa jalkapalloseura Celta Vigon junioriakatemian kasvatti. Hänet nostettiin ensimmäistä kertaa edustusjoukkueeseen kaudella 2009–2010. Kaudella 2011–2012 hän nousi joukkueen ykkösmaalivahdiksi ja pelasi yhteensä 25 sarjaottelua, kun galicialaisseura palasi kauden päätteeksi maan pääsarjaan Primera Divisióniin viiden vuoden tauon jälkeen. Seuraavaksi kaudeksi 2012–2013 hänet kuitenkin lainattiin naapuriseura Lugoon.Yoel Rodríguez, portero del Celta, se marcha cedido al Lugo Goal. Viitattu 15.3.2014. Kaudeksi 2013–2014 Yoel palasi takaisin kasvattajaseuraansa ja pelasi ensimmäisen ottelunsa 19. elokuuta 2013 maan pääsarjassa.Charles makes instant Celta impact ESPN. Viitattu 15.3.2014. 31\. heinäkuuta 2014 Yoel siirtyi Valenciaan kauden kestävällä lainasopimuksella, jonka jälkeen joukkueella on mahdollisuus tehdä siirrosta pysyvä.Yoel ya es del Valencia Marca. Viitattu 31.7.2014. == Lähteet == == Aiheesta muualla == * Yoelin tilastot BDFutbol-sivustolla Luokka:Espanjalaiset jalkapallomaalivahdit Luokka:Vuonna 1988 syntyneet Luokka:Elävät henkilöt
Mun (kappale)

Mun on toinen singlejulkaisu Pete Parkkosen studioalbumilta Pete Parkkonen. Kappaleen on säveltänyt Joonas Angeria yhdessä Risto Asikaisen kanssa ja se on sanoittanut Niki Duuri. Kappaleeseen tehty Lauri Laukkasen ohjaama ja Havaijilla kuvattu musiikkivideo julkaistiin 12. maaliskuuta 2014. Kappaleen toistaiseksi ainoa listamerkintä on radiolistan 14. sija. ==Kappaleet== # ==Listasijoitukset== Lista Paras sijoitus Suomen virallinen singlelista – Suomen virallinen latauslista – Radiolista 14 ==Lähteet== Luokka:Vuoden 2014 kappaleet Luokka:Pete Parkkosen kappaleet
Jubilee 2000

Jubilee 2000 oli kansainvälinen liike yli 40 maassa kolmannen maailman velkojen armahtamiseksi. Vuonna 2001 se hajosi useaksi eri järjestöksi. Liikkeen tukijoita olivat monet kuuluisuudet kuten Bono rockyhtye U2:sta, Quincy Jones, Willie Colón, Muhammad Ali, Bob Geldof, Youssou N'dour, Thom Yorke, N.T. Wright jne. Luokka:Hyväntekeväisyys
Kauneus sekoittaa mun pään

Kauneus sekoittaa mun pään on Olavi Uusivirran kappale hänen kuudennelta studioalbumilta, Ikuiset lapset. Kappale julkaistiin albumin ensimmäisenä singlenä 7. tammikuuta 2014. Kappaleen on säveltänyt ja sanoittanut Uusivirta itse. Kappaleen musiikkivideo sijoittuu 70-luvun amerikkalaiseen high school -maailmaan. Jenni Kangasniemen ohjaamalla videolla nähtävissä rooleissa esiintyvät Uusivirran lisäksi muun muassa Krista Kosonen, Heikki Paasonen, Antti Luusuaniemi, Sara Melleri, Johannes Holopainen, Juha Muje ja Joonas Saartamo. Kappaleen toistaiseksi ainoa listamerkintä on radiolistan 14. sija. ==Kappaleet== # ==Listasijoitukset== Lista Paras sijoitus Suomen virallinen singlelista – Suomen virallinen latauslista – Radiolista 14 ==Lähteet== Luokka:Vuoden 2014 kappaleet Luokka:Olavi Uusivirran kappaleet
Álex López

Alejandro ”Álex” López Sánchez (s. 11. tammikuuta 1988 Ferrol, Espanja) on espanjalainen jalkapalloilija. Hän edustaa kotimaassaan Racing Ferrolia. Pääsarjatasolla hän pelasi kausina 2012–2015 Celta Vigon joukkueessa. Hän on pelipaikaltaan keskikenttäpelaaja. == Seurajoukkueura == López siirtyi 26. kesäkuuta 2009 Celta Vigon reservijoukkueeseen, joka pelasi maan kolmanneksi korkeimalla sarjatasolla Segunda División B:ssä. Hän pelasi kauden aikana 36 ottelua ja teki niissä 13 maalia. Hän teki ensiesiintymisensä edustusjoukkueessa 13. kesäkuuta 2010 ottelussa Real Sociedadia vastaan.El cielo de Primera vuelve a abrirse para la Real Sociedad Marca. Viitattu 16.3.2014. 13\. helmikuuta 2013 López solmi vuoteen 2018 asti ulottuvan jatkosopimuksen galicialaisseuran kanssa.El Celta renueva a Álex López hasta 2018 Vavel. Viitattu 16.3.2014. == Lähteet == == Aiheesta muualla == * Álex Lópezin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1988 syntyneet Luokka:Elävät henkilöt
Breathe (Kylie Minoguen kappale)

"Breathe" on kappale Kylie Minoguen albumilta Impossible Princess (1997). Se on albumin kolmas single julkaistiin helmikuussa 1998. Kappaleen kirjoittivat Minogue, Dave Ball ja Ingo Vauk. == Kappalelista == ;CD Single 1 # # # # ;CD Single 2 # # # #Did It Again (Music video) ;Kasettisingle # # == Esitykset konsertissa == * Intimate and Live Tour * Money Can't Buy (TV-konsertti, 2003) == Listasijoitukset == Lista (1998) Korkein sijoitus Australia (ARIA Charts) 23 Britannia (UK Singles Chart) 14 == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen kappaleet Luokka:Vuoden 1998 kappaleet
Hugo Mallo

Hugo Mallo Novegil (s. 22. kesäkuuta 1991 Marín, Espanja) on espanjalainen jalkapalloilija. Hän edustaa Kreikan Superliigassa pelaavaa Aris Thesssalonikia ja on pelipaikaltaan oikea laitapuolustaja. == Seurajoukkueura == Mallo on galicialaisseura Celta Vigon junioriakatemian kasvatti. Hänet nostettiin junioriakatemiasta kaudeksi 2009–2010 suoraan edustusjoukkueeseen, joka pelasi maan toiseksi korkeimmalla sarjatasolla Segunda Divisiónissa. Mallo pelasi ensimmäisellä kaudellaan 25 sarjaottelua. Kaudella 2011–2012 hän pelasi yhteensä 34 sarjaottelua, kun galicialaisseura kauden päätteeksi varmisti nousun maan pääsarjaan Primera Divisióniin viiden vuoden tauon jälkeen. Hän pelasi ensimmäisen ottelunsa pääsarjassa 18. elokuuta 2012 Málagaa vastaan.Olinga makes history ESPN. Viitattu 16.3.2014. == Lähteet == == Aiheesta muualla == * Hugo Mallon tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1991 syntyneet Luokka:Elävät henkilöt
Veronica Mars (elokuva)

Veronica Mars on vuonna 2014 ensi-iltansa saanut elokuva, joka on jatkoa Veronica Mars -televisiosarjalle. Elokuvan on ohjannut sarjan luoja Rob Thomas. == Juoni == Vuosia sitten Neptunesta, Kaliforniasta opiskelemaan lähtenyt Veronica Mars palaa vanhaan kotikaupunkiinsa saatuaan puhelun ex- poikaystävältään Logan Echollsilta. Tätä syytetään naisystävänsä, kuuluisan poplaulajan Carrie Bishopin murhasta. Palattuaan Veronica alkaa selvittää, kuka murhasi Carrie Bishopin ja miksi. == Näyttelijät == == Lähteet == * Luokka:Vuoden 2014 yhdysvaltalaiset elokuvat Luokka:Warner Brosin elokuvat
Agnes Tschetschulin

Agnes Tschetschulin (24. helmikuuta 1859 Helsinki – 23. huhtikuuta 1942 Tukholma) oli suomalainen viulisti, säveltäjä ja musiikkipedagogi. Tschetschulin syntyi helsinkiläiseen kauppiasperheeseen. Venäläissukuinen isä, kauppaneuvos Feodor Tschetschulin omisti höyrylaivoja ja toimi kauppiaana. Äiti Hilda (o.s. Eckstein) oli ruotsalaista kauppiassukua. Perheeseen kuului myös kolme muuta sisarta: Mélanie, Eugénie ja esikoinen Maria Tschetschulin, Pohjoismaiden ensimmäinen naisylioppilas. Agnes Tschetschulin opiskeli viulunsoittoa ensin Gustav Niemannin johdolla ja sitten 1882–1885 vastaperustetussa Helsingin musiikkiopistossa opettajinaan Martin Wegelius ja Anton Sitt ja opiskelutoverinaan muun muassa Jean Sibelius. Hän jatkoi opintojaan vielä kuuden vuoden ajan Berliinin musiikkikorkeakoulussa (Königliche Hochschule für Musik) Ernst Joachimin, Emanuel Wirthin ja Joseph Joachimin johdolla. Sävellystä hänelle opetti Woldemar Bargiel ja musiikin historiaa Philipp Spitta. Vuonna 1891 Tschetschulin antoi Berliinissä ja Helsingissä ensikonserttinsa, joissa soitti omia sävellyksiään.Wenzel, Silke: Agnes Tschetschulin. MUGi: Musik und Gender im Internet. Viitattu 15.3.2014. Opintojensa jälkeen Tschetschulin teki kiertueita Marie Soldat-Roegerin kansainvälisen naiskvartetin kakkosviulistina. Sitten hän sai paikan englantilaisesta Cheltenham Ladies’ Collegesta, jossa toimi musiikin professorina ja opetti viulunsoittoa. Viimeiset vuotensa Tschetschulin asui Tukholmassa. Tschetschulinin romanttisen eleganteiksi luonnehdittuihin sävellyksiin kuuluvat kamarimusiikkiteokset Gavotti, Valse gracieuse, Puszta Film ja Alla Zingaresca. Näiden lisäksi hän kirjoitti joitakin lauluja sekä sotilasmarsseja kuten ”Vöyrin poikien marssi”. Hänen sävellyksiään ovat julkaisseet ruotsalaiset, saksalaiset ja englantilaiset kustantamot. ==Lähteet== ==Aiheesta muualla== * Luokka:Suomalaiset taidemusiikin säveltäjät Luokka:Vuonna 1859 syntyneet Luokka:Vuonna 1942 kuolleet Luokka:Suomalaiset viulistit Luokka:Suomalaiset musiikkipedagogit
Ingeborg von Bronsart

Ingeborg von Bronsart (oik. Ingeborg Maria Wilhelmina Bronsart von Schellendorf, o.s. Starck; 24\. elokuuta (J: 12. elokuuta) 1840 Pietari – 17. kesäkuuta 1913 München) oli suomalais-saksalainen säveltäjä ja pianisti. ==Ura== Ingeborg von Bronsart oli Pietarissa asuneen suomalaissyntyisen hovisatulasepän Otto Starckin (alk. Tarkiain[en]) ja suomalaisen Marianne Åkermanin tytär.Voipio, P. J.: Pieniä löytöjä: Starck. Genos, 36. vsk., 1965, s. 68–69. Suomen Sukututkimusseura. (Arkistoitu sivu.) Viitattu 7.10.2020. Hänen äidinkielensä oli ruotsi. Hän sai pianonsoitonopetusta Nicolas von Martinoffilta ja Adolf Henseltiltä sekä sävellysoppia Constantin Deckeriltä ja piti ensikonserttinsa 15-vuotiaana.Otavan Iso Musiikkitietosanakirja 5, s. 320. Helsinki 1979. ISBN 951-1-05295-0 Hän jatkoi opintojaan Weimarissa Franz Lisztin johdolla, jonka kerrotaan sanoneen Ingeborgin soittavan ”kuin tulivuori”. Vuonna 1861 Ingeborg Starck avioitui pianisti ja kapellimestari Hans Bronsart von Schellendorfin kanssa, joka oli varttunut preussilaisessa upseeriperheessä. Ingeborg von Bronsart kiersi Eurooppaa pianovirtuoosina, kunnes hänen miehensä nimitettiin Hannoverissa toimineen teatterin intendentiksi 1867. Siitä lähtien Ingeborg von Bronsart keskittyi enemmän säveltämiseen. Ensimmäisten oopperoiden saatua suosiota aviomies uhkasi erolla, ellei Ingeborg jättäisi omaa taiteellista uraansa. Avioliitto pysyi koossa vaimon hillitessä hieman työskentelyään ja keskittyessä enemmän lasten, Claran (1864–1929) ja Fritzin (1868–1918), hoitoon. Ingeborg von Bronsart edusti Saksaa vuoden 1893 Chicagon maailmannäyttelyssä. Häntä pidetään maan ensimmäisenä merkittävänä naissäveltäjänä, joka oopperoiden lisäksi kirjoitti suuren määrän vokaali- ja pianomusiikkia sekä orkesteri- ja kamarimusiikkiteoksia. Hän oli tekemisissä monien aikansa musiikkikuuluisuuksien, kuten viulisti Joseph Joachimin, kapellimestari Hans von Bülowin ja säveltäjien Gioacchino Rossini, Daniel Auber ja Richard Wagner kanssa. — Suomessa hänen musiikkiaan ei ole esitetty paljonkaan. == Teoksia == === Oopperoita ja laulunäytelmiä === * Die Göttin von Sais oder Linas und Liane (1867) * Jery und Bätely (1873) * Hiarne (1891) * Die Sühne (1909) === Orkesteri- ja kamarimusiikkia === * Pianokonsertto f-molli (1863) — kadonnut * Kaiser-Wilhelm-marssi (1872) * Romanssi a-molli viululle ja pianolle (1873) * Notturno a-molli sellolle ja pianolle op. 13 (1879) * Elegia C-duuri sellolle ja pianolle op. 14 (1879) * Romanssi B-duuri sellolle ja pianolle op. 15 (1879) * Phantasie viululle ja pianolle op. 21 (1891) ==Lähteet== ==Aiheesta muualla== * Luokka:Suomalaiset säveltäjät Luokka:Saksalaiset säveltäjät Luokka:Vuonna 1840 syntyneet Luokka:Vuonna 1913 kuolleet Luokka:Suomalaiset pianistit Luokka:Saksalaiset pianistit Luokka:Suomenruotsalaiset muusikot
Bergbahn Lauterbrunnen-Mürren

Bergbahn Lauterbrunnen-Mürren, myös Mürrenbahn (lyhenne BLM) on sveitsiläinen liikenneyhtiö, joka toimii Keski-Sveitsissä Bernin Alpeilla. Yhtiön kotipaikka on Interlaken. JB:n omistaa pääosin (77 %) pörssinoteerattu liikenneyhtiö Jungfraubahn Holding AG. == Historiaa == Bergbahn Lauterbrunnen-Mürren rakensi 1890-luvun alussa kulkuyhteyden Mürrenin kylään. Yhteys otettiin käyttöön kesällä 1891. Se rakennettiin kahdesta osasta: * Lauterbrunnenin ja Grütschalpin välille rakennettiin funikulaari, joka sähköistettiin vuonna 1901. Funikulaari korvattiin vuonna 2006 köysiradalla. * Grütschalpista Mürreniin rakennettiin perinteinen rautatie. Osuus Yhteys- tyyppi Korkeusero, m Pituus, km Käytössä Lauterbrunnen – Grütschalp funikulaari 685 1,4 1891–2006 Lauterbrunnen – Grütschalp köysirata 685 1,4 2006– Grütschalp – Mürren rautatie 152 4,3 1891– == Toiminta == Yhtiön liikevaihto oli vuonna 2012 5,9 milj. CHF. Yhtiön liikevoitto oli 0,9 milj. Henkilöstön määrä oli 31. == Rataverkko == Grütschalp–Mürren-rautatien pituus on 4,3 kilometriä. Rata on kapearaiteinen (1 000 mm). Radan suurin jyrkkyys on 5 % eikä siinä ole hammasratasosuuksia. Rata on ollut sähköistetty alkusta alkaen. Käyttöjännite on tasajännite 550 V. Yhtiön rata ei liity teknisesti muihin rautateihin, mutta Lauterbrunnenissa on vaihtoyhteys Berner Oberland- Bahnin ja Wengernalpbahnin juniin Interlakenin ja Grindelwaldin suuntiin. == Liikenne == BLM:n liikenne on ympärivuotista. Köysirata ja juna kulkevat matkailukaudella neljä kertaa tunnissa. Matka Lauterbrunnenista Mürreniin kestää yhteensä 20 minuuttia, alaspäin pari minuuttia kauemmin. == Lähteet == * * * * === Viitteet === == Aiheesta muualla == Luokka:Sveitsiläiset rautatieyhtiöt Luokka:Interlaken
Mesrop Maštots

Mesrop Maštots (noin 361 Hassik, Taronin maakunta, Armenian kuningaskunta – 441 Etšmiadzin, Armenia) oli armenialainen teologi, lingvisti ja hymnologi, joka kehitti armenialaiset aakkoset vuonna 406. Mesrop kuului syntyperältään Mamikonianien dynastiaan. Hän toimi kuningas Chosroes III:n kirjurina käyttäen aluksi kreikan, persian ja syyrian aakkostoja. Myöhemmin hän ryhtyi pienen ryhmän mukana erakkomunkiksi ja ryhtyi tutkimaan raamatuntekstejä. Hän palasi kuitenkin sivilisaation pariin Bysantin ja Parthian jakaessa maan. Tähän aikakauteen tuli tarpeelliseksi muodostaa armenialainen aakkosto, mikä tapahtui Mesropin johdolla vuonna 406. Tässä häntä avustivat parthialaissyntyinen patriarkka Iisak sekä kuningas Chosroes III:n veli kuningas Vramšapuh. Jo vuonna 411 Raamattu käännettiin armeniaksi. ==Lähteet== ==Aiheesta muualla== Luokka:Armenialaiset henkilöt Luokka:Armenialaiset pyhimykset Luokka:Teologit Luokka:Armenian apostolinen kirkko Luokka:300-luvulla syntyneet Luokka:400-luvulla kuolleet Luokka:Seulonnan keskeiset artikkelit
Elaiza

Elaiza on saksalainen yhtye, joka edusti Saksaa vuoden 2014 Euroviisuissa Kööpenhaminassa kappaleella ”Is It Right”. Yhtyeeseen kuuluvat ukrainalaissaksalainen laulaja-lauluntekijä Ela, harmonikansoittaja Yvonne sekä kontrabasisti Natalie. He esiintyivät yhdessä ensimmäisen kerran vuonna 2013. Yhtye sijoittui kilpailun finaalissa 18:nneksi. == Diskografia == === Albumit === * * === Singlet === * "Fight Against Myself" (2014) * "Is it Right" (2014) * "I Don't Love You" (2014) * "Hurricane" (2016) * "Real" (2016) == Lähteet == == Aiheesta muualla == * Yhtyeen kotisivut Luokka:Saksalaiset folkyhtyeet Luokka:Saksan euroviisuedustajat Luokka:Vuoden 2014 euroviisuedustajat
Muistelmateos

Muistelmateos eli muistelmat on elämäkertohin kuuluva kirjallisuudenlaji, jota edustavissa teoksissa kirjoittajat käsittelevät elämäänsä, aikalaisiaan tai oman aikansa tapahtumia. Eräät muut kirjallisuudenlajit voivat jäljitellä muistelmia. Niinpä esimerkiksi Fanny Hill: Ilotytön muistelmat (alkuteos Fanny Hill: Memoirs of a Woman of Pleasure) ei ole muistelmateos vaan John Clelandin kirjemuotoinen eroottinen romaani. __NOTOC__ ==Tunnettuja suomalaisia muistelmateoksia== * Enckell, Carl: Poliittiset muistelmat I–II. * Mannerheim, C. G. E.: Muistelmat I–II. * Paasikivi, J. K.: Paasikiven muistelmia sortovuosilta 1–2. ==Katso myös== *Omaelämäkerta ==Lähteet== ==Kirjallisuutta== * * *
Paula Kania

Paula Kania (s. 6. marraskuuta 1992 Sosnowiec) on puolalainen tennispelaaja. Parhaimmillaan hän on ollut kaksinpelissä WTA-listan sijalla 130 kesäkuussa 2015 ja nelinpelissä sijalla 64 kesäkuussa 2015. Hän on voittanut urallaan viisi ITF-turnausta kaksinpelissä ja yhden WTA-turnauksen nelinpelissä. Syyskuussa 2012 Kania voitti Palina Peh’avan kanssa Tashkent Openin nelinpelin saavuttaen ensimmäisen WTA-turnausvoittonsa. == Lähteet == == Aiheesta muualla == * * Luokka:Puolalaiset tennispelaajat Luokka:Vuonna 1992 syntyneet Luokka:Elävät henkilöt
2 Tone

2 Tone (tai Two Tone) on Englannissa myöhään 1970-luvulla kehitetty musiikkityyli. Siinä on elementtejä skasta, punk rockista, rocksteadysta, reggaesta ja new wavesta. Skan historiassa, 2 Tone on luokiteltu sen toiseksi aalloksi, ja se on edeltäjä skan kolmannelle aallolle. Genren artisteja ovat olleet muun muassa The Specials, The Beat ja Madness. ==Lähteet== Luokka:Brittiläinen musiikki Luokka:Uusi aalto (musiikki) Luokka:Fuusiomusiikin tyylilajit Luokka:Ska
Helena Munktell

Helena Mathilda Munktell (24. marraskuuta 1852 – 10. syyskuuta 1919) oli ruotsalainen säveltäjä ja pianisti, joka ei kuitenkaan koskaan toiminut ammattimuusikkona. Hän asui vuodesta 1885 vuoteen 1910 Pariisissa, jossa hänen sävellyksensä saivat hyviä arvioita Société Nationale de Musiquen tilaisuuksissa. Munktell syntyi Taalainmaalla vauraaseen yläluokkaiseen perheeseen ja oli Grycksbon ruukinpatruuna Henry Munktellin yhdeksästä lapsesta nuorin. Hänen äitinsä Augusta asui perheestä erillään Tukholmassa, jonne lapsetkin muuttivat heidän isänsä kuoltua. Munktell opiskeli Tukholman konservatoriossa Conrad Nordqvistin, Johan Lindegrenin, Ludwig Normanin ja Joseph Denten johdolla. Vuonna 1870 hän lähti äitinsä kanssa seitsemäksi vuodeksi Wieniin, jossa jatkoi opintojaan Julius Epsteinin johdolla. Hän opiskeli sekä pianonsoittoa että laulua, ja lähti vielä lisäopintoihin Pariisiin, jossa opiskeli sävellystä Benjamin Godardin ja Vincent d'Indyn johdolla ja jäi lopulta asumaan noin 30 vuodeksi. Munktellin sävellyksiä esitettiin ensi kerran Ruotsissa 1885. Monista niistä tuli sittemmin varsin suosittuja, ja koominen ooppera I Firenze pysyi Ruotsin kuninkaallisen oopperan ohjelmistossa peräti kolme näytäntökautta. Munktell kutsuttiin Ruotsin musiikkiakatemian jäseneksi 1915. Silmäsairaudesta kärsinyt säveltäjä kuoli 57-vuotiaana 1919.Julie Anne Sadie & Rhian Samuel: The Norton/Grove dictionary of women composers, 1994. Viitattu 16.3.2014.Stanley Sadie: The new Grove dictionary of music and musicians: Volume 17, 2001. ==Teoksia== * I Firenze, yksinäytöksinen koominen ooppera, libretto Daniel Fallström * Sarja suurelle orkesterille (1895) * Bränningar, sinfoninen runo op 19 (1898) * Dalasvit op 22 (1910) * Valborgsmässoeld, sinfoninen runo op 24 (1910-luku) ===Lauluja=== * Fjärran på enslig stig, teksti Daniel Fallström * Isjungfrun, teksti Emma Sparre * Majnattsröster, teksti Erik Axel Karlfeldt * Serenad, teksti Daniel Fallström * Sov, sov, oma teksti * Trollmakt, teksti Emma Sparre ===Kuoroteoksia=== * Gammal kaffe- o namnsdagsvisa * Kantat till Kvinnokongressen' 1897, teksti H. Widmark * Sång till skogen ==Lähteet== Luokka:Vuonna 1852 syntyneet Luokka:Vuonna 1919 kuolleet Luokka:Ruotsalaiset säveltäjät Luokka:Ruotsalaiset pianistit
Bandyliigakausi 2013–2014

thumb|290px|JPS:n kulmalyönti loppuottelussa. Jääpallon Suomen mestaruus kaudella 2013-2014 ratkaistiin kymmenen joukkueen runkosarjan jälkeen kahdeksan parhaan joukkueen pudotuspeleillä. Mestaruuden voitti Oulun Luistinseura. Mestaruus oli seuran 16. OLS voitti Oulussa pelatussa loppuottelussa Jyväskylän Seudun Palloseuran maalein 4-2. JPS:n hopea oli ensimmäinen jyväskyläläisseurojen saavuttama miesten jääpallon SM-mitali. Pronssia sai Porvoon Akilles. Edellisen kerran porvoolaiset olivat mitaleilla kaudella 1986-1987. ==Runkosarja== == Puolivälierät == == Välierät == == Pronssiottelu == == Loppuottelu == == Parhaat maalintekijät - runkosarja == Sija Pelaaja Joukkue Maalit 1\. Jukka Loukkola Akilles 36 2\. Joonas Peuhkuri Veiterä 32 3\. Petri Paasovaara OLS 31 4\. Eetu Karhunen Kampparit 30 5\. Kimmo Huotelin Kampparit 27 6\. Samuli Koivuniemi OLS 26 7\. Mikko Rytkönen JPS 24 8\. Tomi Mustonen Narukerä 23 9\. Teemu Määttä Botnia-69 22 10\. Harri Hiukka ToPV 21 10\. Rasmus Lindqvist Akilles 21 ==Lähteet== * Luokka:Bandyliiga Luokka:Vuoden 2013 jääpallo Luokka:Vuoden 2014 jääpallo
Boksaripöytäkirja

Boksaripöytäkirja oli 7. syyskuuta 1901 allekirjoitettu rauhansopimus, joka päätti boksarikapinaan liittyneen sotatilan Kiinan ja voittoisan kahdeksan valtion liittouman välillä. Voittajavaltiot Iso-Britannia, Ranska, Saksa, Venäjä, Japani, Yhdysvallat, Itävalta-Unkari ja Italia sanelivat Kiinalle erityisen ankarat ja nöyryyttävät rauhanehdot. Niiden mukaan Kiinan piti maksaa 450 miljoonan hopeaunssin eli noin 67,5 miljoonan punnan arvosta sotakorvauksia voittajavaltioille ja sen oli rangaistava ankarasti boksarikapinan johtajia, pidettävä kiinalaiset poissa Pekingin lähetystökorttelista sekä sallittava ulkovalloille pysyvien sotilastukikohtien perustaminen Pekingin ja valtameren rannikon väliselle alueelle. Aseiden tuonti Kiinaan kiellettiin kahden vuoden ajaksi.Ihmiskunnan kronikka 1861–1937, s. 848, 852. Gummerus 1988. Lisäksi Saksan vaatimuksesta kapinallisten murhaamalle Saksan lähettiläälle Clemens von Kettelerille oli pystytettävä muistomerkki Pekingiin ja keisari Guangxun veljen prinssi Chunin oli matkustettava Berliiniin ilmaisemaan Kiinan katumus henkilökohtaisesti Saksan keisarille Vilhelm II:lle.Nordisk familjebok (1920), s. 225–226 Runeberg.org. Viitattu 7.9.2024. Rauhansopimuksen allekirjoittivat myös liittoumaan osallistumattomat Espanja, Belgia ja Alankomaat. Lisäksi korvausten saajina oli eräitä muitakin Euroopan maita, joiden edustajat olivat joutuneet kärsimään kapinan aikana. Kiinalle määrättyjen valtavien sotakorvausten maksuaika oli 39 vuotta, minä aikana summa kasvoi korkoa 4 prosenttia vuodessa. Ulkovallat ottivat korvausten vakuudeksi valvontaansa rannikkotullit, kotimaiset tullitulot sekä valtion suolamonopolin tuotot.Erling Bjøi, Olof G. Lidin & Göran Malmqvist (suom. Heikki Eskelinen): Otavan suuri maailmanhistoria 15: Imperialismin aika, s. 316–317. Otava, Helsinki 1986. Useimmat voittajavaltiot luopuivat korvausvaateistaan ensimmäisen maailmansodan jälkeen vuonna 1920. Yhdysvallat luovutti maksamattoman osuutensa korvauksista Kiinan koulujen ja yliopistojen kehittämiseen. Joillekin valtioille Kiina joutui kuitenkin suorittamaan maksuja 1940-luvulle saakka. Boksaripöytäkirjan ehtoihin sisältyneet Kiinan suvereniteetin loukkaukset sekä sotakorvausten edellyttämät talonpoikien maaveron korotukset romahduttivat Qing-dynastian arvovallan. ==Katso myös== *Epätasa-arvoiset sopimukset ==Lähteet== ==Aiheesta muualla== * Luokka:Kiinan historia Luokka:Pekingin historia Luokka:Rauhansopimukset Luokka:1901
The Neighbourhood

The Neighbourhood (joskus tyyliteltynä "THE NBHD") on vuonna 2011 perustettu yhdysvaltalainen alternative rock -yhtye. Yhtyeeseen kuuluvat laulaja Jesse Rutherford, kitaristit Jeremy Freedman ja Zach Abels, rumpali Brandon Fried, sekä basisti Mikey Margott. Yhtyeen tunnetuin kappale lienee Spotify- kuuntelukertojen perusteella ”Sweater Weather”. Yhtyeen esikoisalbumi, I Love You julkaistiin 23. huhtikuuta 2013. Tätä ennen yhtye oli julkaissut EP:t I'm Sorry... sekä Thank You. Yhtyeen levy-yhtiönä toimii Columbia Records. 16. tammikuuta 2014 yhtye ilmoitti, että rumpali Bryan Sammis jättää yhtyeen aloittaakseen soolouran. Yhtye on keikkaillut muun muassa Imagine Dragonsin kanssa. == Diskografia == === Studioalbumit === * I Love You (2013) * Wiped Out! (2015) * The Neighbourhood (2018) === EP:t === * I'm Sorry... (2012) * Thank You, (2012) * The Love Collection (2013) * "Hard" (2017) === Mixtapet === * #000000 & #FFFFFF (2014) === Singlet === * ”Female Robbery” (2012) * ”Sweater Weather” (2013) * ”Afraid” (2013) * ”#icanteven” (2014) * ”R.I.P. 2 My Youth” (2015) * ”The Beach” (2015) * ”Prey” (2015) * ”Cry Baby” (2015) Luokka:Yhdysvaltalaiset alternative rock -yhtyeet Luokka:Yhdysvaltalaiset indie pop -yhtyeet
Berkut (Ukraina)

Berkut () oli Ukrainassa vuosina 1992–2014 toiminut miliisin erikoisyksikkö. Vuonna 2014 Berkut oli merkittävässä roolissa Ukrainan vallankumouksessa tapahtuneissa mellakoissa, kun mellakkapoliisi otti yhteen aktivistien kanssa. 18. helmikuuta poliisi avasi tulen mellakoiden tukahduttamiseksi. Vallankumouksen aikana ja sitä edeltäneissä yhteenotoissa kuoli kymmeniä mielenosoittajia. Vallankumouksen myötä uusi hallitus lopetti Berkutin toiminnan. Venäjä alkoi erikoisyksikön lopettamisen jälkeen myöntää passeja Berkutin entisille jäsenille Krimillä. Krimillä toimineet yksiköt siirtyivät Venäjän sisäministeriön alaisuuteen.http://itar-tass.com/politika/1070745 Useat lakkautetun Berkutin jäsenet liittyivät Itä-Ukrainan kapinallisiin Ukrainan hallitusta vastaan.http://vz.ru/world/2014/4/12/681771.html == Lähteet == Luokka:Ukrainan turvallisuusviranomaiset
Ausiàs March

Ausiàs March (1397 Valencia − 1459 Valencia) oli espanjalainen kirjailija. Hän oli ensimmäinen merkittävä runoilija, joka kirjoitti katalaaniksi. Hän vaikutti suuresti sekä aikalaisiinsa että myöhempiin kirjailijoihin. March taisteli nuorena Alfonso V:n joukoissa Sisiliassa, Sardiniassa ja Korsikalla. Hänen runoutensa kertoo kaipauksesta, himosta ja muista tunteista hänen rakastettuaan Teresa Bouta kohtaan. Runot on julkaistu 1500-luvulla neljänä kokoelmana, joita kutsutaan yleensä nimillä Cants d’amor (Rakkauslauluja), Cants de mort (kuoleman lauluja), Cants morals (Lauluja moraalista) ja Cant espiritual (Hengellisiä lauluja). Vaikka March tunsi renessanssirunoilija Francesco Petrarcan töitä, häntä pidetään enemmän keskiaikaisena kuin renessanssin runoilijana. == Lähteet == == Aiheesta muualla == * http://www.ausiasmarch.net/portal/ Luokka:Espanjalaiset runoilijat Luokka:Keskiajan kirjailijat Luokka:Vuonna 1397 syntyneet Luokka:Vuonna 1459 kuolleet
Pivdennoukrajinsk

Pivdennoukrajinsk () on kaupunki Ukrainan eteläisen Mykolajivin alueen luoteisosassa, Mustaanmereen laskevan Etelä-Bug-joen varrella. Kaupungissa on vuoden 2013 arvion mukaan 40 555 asukasta. Kaupungista on 125 kilometriä eteläkaakossa sijaitsevaan aluekeskus Mykolajiviin ja runsas 300 kilometriä pääkaupunki Kiovaan pohjoisessa. Vuoteen 2024 asti kaupungin nimi oli Južnoukrajinsk (). thumb|left|230px|Etelä-Ukrainan ydinvoimalaitos Pivdennoukrajinskissa. Kaupungin nimeä kantava rautatieasema sijaitsee kymmenen kilometrin päässä. Kaupunkiasutuksen itäpuolella sijaitsee tekojärvi, ja sen vastarannalla kaupungin päätyöllistäjä, Energoatom-yhtiön Etelä- Ukrainan ydinvoimalaitos (), joka on yksi viidestä Ukrainan ydinvoimalasta. Vuonna 2013 voimalassa oli käytössä kolme 1980-luvulla käynnistettyä ydinreaktoria tyyppiä VVER-1000. ==Lähteet== ==Aiheesta muualla== *Kaupunkiin keskittynyt portaali (yuzhnoukrainsk.osp-ua.info) Luokka:Mykolajivin alueen kaupungit
Cecilie Ore

Cecilie Ore (s.19. heinäkuuta 1954 Oslo) on norjalainen säveltäjä. Ore opiskeli ensin pianonsoittoa Oslossa ja Pariisissa sekä vuosina 1981–86 sävellystä Amsterdamissa ja Utrechtissa Alankomaissa. Hän toimi uransa alussa konserttipianistina ja opetti soittamista ja musiikinteoriaa, kunnes alkoi säveltää päätoimisesti Norjan valtion taiteilijapalkan turvin. Oren musiikissa keskeistä on ajan ja äänenvärin tutkiminen. Hän on säveltänyt instrumentaali-, vokaali- ja elektroakustisia teoksia. Vuonna 1988 hänen kokonaan ihmisäänen nauhoituksista koostuva teoksensa Etapper jakoi ensipalkinnon International Rostrum of Electroacoustic Music -tapahtumassa, ja vuonna 2004 hänelle myönnettiin Arne Nordheimin säveltäjäpalkinto. ==Teoksia== *Helices (1984) *Im-Mobile (1984) *Ex Oculis, vokaalikvartetto (1985) *Porphyre (1986) *Etapper (1988) *Praesens Subitus (1988-89) *Erat Erit Est (1991) *Futurum Exactum (1992) *Lex Temporis (1992-93) *Nunc et Nunc (1993-94) *Ictus (1997) *Nunquam Non (1999) *A – Ein skuggeopera (2003) ==Lähteet== ==Aiheesta muualla== *Cecilie Oren verkkosivusto Luokka:Norjalaiset säveltäjät Luokka:Vuonna 1954 syntyneet Luokka:Elävät henkilöt
Anne-Marie Ørbeck

Anne-Marie Ørbeck (1. huhtikuuta 1911 Oslo – 5. kesäkuuta 1996 Bergen) oli norjalainen pianisti ja säveltäjä. Anne-Marie Ørbeck opiskeli pianonsoittoa Oslossa ja sitten Berliinissä Sandra Droukerin johdolla. Sävellysoppia hän sai Gustav Langelta, Mark Lotharilta, Paul Höfferiltä ja Darius Milhaud’lta. Hän piti ensikonserttinsa 1933 Oslon filharmonisen orkesterin solistina.Anne-Marie Ørbeck - Biography, 7.10.2002. Viitattu 16.3.2014. Vuonna 1939 Ørbeck avioitui insinööri Helge Smittin (1906–1985) kanssa. Esiintymiset katkaisi toinen maailmansota, mutta hänen laulusarjansa Vonir i blømetid sai 1942 Norjan säveltäjien seuran palkinnon. 1950-luvulla hän haki lisäoppia säveltämiseensä Nadia Boulangerilta Pariisista ja Hanns Jelinekiltä Wienistä. Sotavuosina syntynyt D-duurisinfonia kantaesitettiin Bergenissä vasta 1954.Cecilie Dahm: Anne-Marie Ørbeck – utdypning. Viitattu 16.3.2014. Sen ohella hänen esitetyimpiin teoksiinsa kuuluvat Concertino pianolle ja orkesterille (1938) sekä Pastoraali ja allegro huilulle ja jousille (1960). ==Teoksia== *Concertino pianolle ja orkesterille (1938) *Vonir i blømetid (1942). Kuoroteos Hans Henrik Holmin teksteihin *Ovspel, kuoroteos Hans Henrik Holmin teksteihin, kantaesitettiin Helsingissä 1952 Muntra Musikanter -kuoron esittämänä *Sinfonia D-duuri (1954) *So rodde dei fjordan (1963, teksti Aslaug Vaa) *Vill-Guri (1963, teksti Tor Jonsson). ==Lähteet== Luokka:Norjalaiset säveltäjät Luokka:Norjalaiset pianistit Luokka:Vuonna 1911 syntyneet Luokka:Vuonna 1996 kuolleet
Viktorija Golubic

Viktorija Golubic (s. 16. lokakuuta 1992) on sveitsiläinen tennispelaaja. Parhaimmillaan hän on ollut kaksinpelissä WTA-listan sijalla 51 huhtikuussa 2017. Hän on voittanut yhden WTA-turnauksen kaksinpelissä. Hän on voittanut myös kahdeksan ITF-turnausta kaksinpelissä ja 14 ITF-turnausta nelinpelissä. Golubic pelasi WTA-turnauksen pääsarjassa ensimmäisen kerran Bad Gasteinin turnauksessa vuonna 2013. Hän selviytyi turnauksessa toiselle kierrokselle. Ainoan turnausvoittonsa hän on saavuttanut Gstaadissa vuonna 2016. == Lähteet == == Aiheesta muualla == * * Luokka:Sveitsiläiset tennispelaajat Luokka:Vuonna 1992 syntyneet Luokka:Elävät henkilöt
110 metrin aitajuoksu olympialaisissa

Miesten pika-aitajuoksu eli 110 metrin aitajuoksu on yksi nykyaikaisten olympialaisten yleisurheilun alkuperäisiä kilpailutapahtumia. Miesten kilpailu on ollut olympialaisten ohjelmassa vuodesta 1896. Naisten 100 metrin aitajuoksu on ollut olympiaohjelmassa vuodesta 1972. Menestynein maa olympialaisten pika-aitajuoksussa on ollut Yhdysvallat. == Mitalitaulukko == ==Lähteet== *
María Irigoyen

María Irigoyen (s. 24. kesäkuuta 1987 Tandil) on argentiinalainen tennispelaaja. Parhaimmillaan hän on ollut kaksinpelissä WTA-listan sijalla 155 huhtikuussa 2014. Hän on voittanut urallaan 15 ITF-turnausta kaksinpelissä ja yhden WTA-turnauksen nelinpelissä. Irigoyen saavutti uransa ensimmäisen WTA-turnausvoittonsa Rio de Janeirossa helmikuussa 2014 voitettuaan nelinpeliturnauksen Irina-Camelia Begun kanssa. == Lähteet == == Aiheesta muualla == * * Luokka:Argentiinalaiset tennispelaajat Luokka:Vuonna 1987 syntyneet Luokka:Elävät henkilöt
Dark Parade

Dark Parade on suomalaisen heavy metal -yhtye Blackstar Halon EP-levy, joka julkaistiin vuonna 2000 levymerkillä Low Frequency Records. Äänite julkaistiin yhtyeen vanhan nimen, Downfall, alla. Kappaleesta "Dark Parade" kuvattiin musiikkvideo. == Kappaleet == # # # # # == Aiheesta muualla == * * Luokka:Vuoden 2000 EP:t Luokka:Blackstar Halon albumit
100 metrin aitajuoksu olympialaisissa

Naisten pika-aidat eli 100 metrin aitajuoksu on ollut kesäolympialaisten lajivalikoimassa vuodesta 1972. Tätä ennen naisten pika-aitamatkana oli 80 m aitajuoksu. Lajin menestyneimmät maat olympialaisissa mitalimäärällä mitattuna ovat olleet Australia, Yhdysvallat, Itä-Saksa ja Neuvostoliitto. Miesten 110 metrin aitajuoksu on ollut olympialajina ensimmäisistä nykyaikaisista olympialaisista lähtien, vuodesta 1896. == Mitalitaulukko == ==Lähteet== *
Illuminated

Illuminated on suomalaisen heavy metal -yhtye Blackstar Halon toinen studioalbumi, joka julkaistiin 17. helmikuuta 2010. Albumin nimikkokappaleesta kuvattiin musiikkivideo. == Kappaleet == # # # # # # # # # # == Kokoonpano == * Ville Hovi – laulu * Timo Eskelinen – kitara * Hannu Kumpula – kitara * Dino Kullberg – rummut \+ * Arttu Sarvanne – äänittäjä (Studio Watercastle; Double A Studios) * Jens Bogren – miksaaja, masteroija (Fascinationstreet Recording Studios) == Arvostelut == * Imperiumi.net: Imperiumi.net: Levyarvio * Keskisuomalainen: neutraaliKeskisuomalainen: Levyarvio == Lähteet == == Aiheesta muualla == * * Illuminated yhtyeen kotisivulla Luokka:Vuoden 2010 albumit Luokka:Blackstar Halon albumit
Francesc Macià

Francesc Macià i Llussà (21. lokakuuta 1859 Vilanova i la Geltrú – 25. joulukuuta 1933 Barcelona) oli katalonialainen poliitikko, joka perusti Estat Català -puolueen ja vaikutti suuresti siihen, että Katalonia sai autonomisen aseman. Macià syntyi Vilanova i la Geltrússa vuonna 1859. Hän lähti sotilasuralle ja kohosi pioneerijoukoissa everstiksi. Katalonialaisten sanomalehtien Cucutin ja Veu de Catalunyan kieltäminen toi Macian politiikkaan. Hänet valittiin Solidaritat Catalana -liikkeeseen, ja hän osallistui sen ehdokkaana vaaleihin, jolloin hän joutui luopumaan armeijaurasta. Vuonna 1923 kun Miguel Primo de Rivera kaappasi vallan ja loi yksipuoluejärjestelmän, Macià lähti maanpakoon. Hän palasi Kataloniaan vuonna 1931 ja osallistui vasemmistopuolueiden konferenssiin, jossa perustettiin kolmen puolueen liitto. Se sai murskavoiton kunnallisvaaleissa. Primo de Riveran kaaduttua järjestettiin vaalit, joissa monarkia hävisi. Macià julisti Katalonian tasavallan itsenäiseksi, mutta puoluetovereiden painostuksesta muutti julistuksen tarkoittamaan itsehallinnollista aluetta, jolle luvattiin laajoja vapauksia Espanjan tasavallassa. Francesc Macià valittiin sen puheenjohtajaksi vuonna 1932. Hän jatkoi autonomian edistämistä ja hävisi vaalit marraskuussa 1933. Hän kuoli joulupäivänä 1933, ja hautajaiset olivat suuri kansallinen tapahtuma. == Lähteet == Luokka:Katalonian aluejohtajat Luokka:Vuonna 1859 syntyneet Luokka:Vuonna 1933 kuolleet